ערן פריאון

ערן פריאון (נולד 18 באפריל 1974) הוא מוזיקאי, מלחין ומפיק מוזיקלי ישראלי המוכר במיוחד בשנים האחרונות עבור הלחנת נעימת הנושא והפקת הפסקול המלא לגרסה הישראלית של האח הגדול. פריאון עומד בראש חברת ההפקה 'פריאון מיוזיק' בתל אביב שהפיקה את הלחנים למספר פרסומות, סרטים וסדרות טלוויזיה ישראליות ובינלאומיות, כגון הסרט 'מלחמתו של צ'ארלי וילסון', הסדרה לעוף על המיליון (כולל הגרסאות הבינלאומיות שלה), הכוכב הבא (כולל גרסאות בינלאומיות), כלוב הזהב, בום וארץ נהדרת, כמו גם הפקת מוזיקה למספר פרסומות.

קריירה מוזיקלית
פריאון נולד בתל אביב בשנת 1974, בגיל 16 החל לנגן עם להקת הפאנק-מטאל 'סקאפולד' (Scaffold). לאחר שירותו הצבאי, הוא השתתף בהקמת להקת 'היווניה', אשר פרסמה שנה מאוחר יותר את השיר 'היווניה הגדולה שמחה' אשר הגיע למקום הראשון במצעד השירים העבריים למשך מספר שבועות ואף נכלל במקום ה-30 במצעד השנתי של 1997. לאחר מכן עבר פריאון בשנת 1999 לארצות הברית, שם החל להפיק שירים למספר אמנים, בעיקר בתחום ההיפ הופ, ביניהם; ביונסה, מוב דיפ, ג'י יוניט, שון פול, ביני מאן, פיטבול ואמפייר אייסיס.

במהלך שנת 2004 החל פריאון לעבוד עם האולפן הניו-יורקי 'סאונדטראק' (Soundtrack), שם החל לעבוד על הפקות של פסי-קול למספר סרטים וסדרות. 

ב-2006 חזר פריאון לישראל והקים את חברת ההפקות 'פריאון מיוזיק', אשר הפיקה והלחינה פסי-קול ומנגינות בעיקר לסדרות ופרסומות מקומיות ובינלאומיות. בחברה משתף פעולה פריאון עם אחיו, עופר פריאון ועם יקיר בן טוב, שניהם שותפים לכתיבה והפקת פסקול האח הגדול ופרויקטים נוספים. בין החברות להן הפיקה החברה את מנגינות הפרסומות ניתן למנות את סיטרואן, טבע, בראץ, מוטורולה, לוי שטראוס, תנובה ושטראוס. 

יום אחד מצא את עצמו משתתף בהפקה מוזיקלית לתוכנית בערוץ הילדים לצד ירון ארזי. לאחר סיום העבודה, פנתה חברת ההפקה אל ארזי והתעניינה בפרויקט אחר, שם התעניינה במיוחד במוזיקה – ומשם נוצר הקשר אל פריאון. האירוע הזה עורר בפריאון את הרעיון לפנות מיוזמתו לחברות הפקה בבקשה להשתלב בעבודה. כך התגלגל לבסוף לעבודה על התכנית החדשה "האח הגדול". לדבריו, את נעימת הנושא של התכנית הלחין יחד עם שותפיו, תוך ניסיון להעביר תחושה של מוזיקת חדשות – בהשראת אופייה המתועד של התכנית, המשודרת 24 שעות ביממה.

עם זאת, כאמור, החברה מוכרת במיוחד עבור ההפקה המוזיקלית של מספר סדרות ישראליות ובינלאומיות, בהן; ארץ נהדרת, האח הגדול (בגרסתה הישראלית), הכוכב הבא (כולל גרסאות בינלאומיות), לעוף על המיליון (כולל מספר גרסאות בינלאומיות), כלוב הזהב והסדרה בום!. הסדרות הבינלאומיות כוללות בין היתר את הוליווד הילס (רשת MTV), NCIS (רשת CBS) וללא עקבות (רשת CBS).

לחנים ופסי קול נבחרים
 שם  סוגה  מדינה  שנים  הערות הכוכב הבא  ריאליטי מוזיקלי  ישראל  2013  Rising Star  ריאליטי מוזיקלי  ארצות הברית  2014  מבוסס על פורמט הכוכב הבא Rising Star  ריאליטי מוזיקלי  פורטוגל  2014  מבוסס על פורמט הכוכב הבא Superstar  ריאליטי מוזיקלי  ברזיל  2014  מבוסס על פורמט הכוכב הבא האח הגדול  ריאליטי  ישראל  2008-2014 (7 עונות)  ארץ נהדרת  קומדיה/סאטירה  ישראל  2011-2014 (3 עונות)  לעוף על המיליון  שעשועון  ישראל  2011-2014 (4 עונות)  Ahora Caigo  שעשועון  ספרד  2011-2014 (3 עונות)  מבוסס על הפורמט לעוף על המיליון Quem Fica Em Pe  שעשועון  ברזיל  2012-2014 (3 עונות)  מבוסס על הפורמט לעוף על המיליון Eyvah Düşüyorum  שעשועון  טורקיה  2012-2014 (2 עונות)  מבוסס על הפורמט לעוף על המיליון Maradj Talpon  שעשועון  הונגריה  2011-2013 (2 עונות)  מבוסס על הפורמט לעוף על המיליון Abdurch die Mitte  שעשועון  גרמניה  2012  מבוסס על הפורמט לעוף על המיליון כלוב הזהב  שעשועון  ישראל  2013-2014 (3 עונות)  בום!  שעשועון  ישראל  2014  NCIS  דרמה  ארצות הברית  2013  פרק 221 משאבת הכסף  שעשועון  ישראל  2012  נראה אותך  שעשועון  ישראל  2010 (2 עונות)  Sansli Masa  שעשועון  טורקיה  2011-2014 (2 עונות)  מבוסס על הפורמט נראה אותך Faḉa e Disfarḉa  שעשועון  ברזיל  2012-2014 (3 עונות)  מבוסס על הפורמט נראה אותך Plaka Kaneis  שעשועון  יוון  2011  מבוסס על הפורמט נראה אותך Issoder Quizz  שעשועון  גרמניה  2011  מבוסס על הפורמט נראה אותך Deterlǿgen  שעשועון  דנמרק  2011  מבוסס על הפורמט נראה אותך ללא עקבות  דרמה  ארצות הברית  2011  מלחמתו של צ'ארלי וילסון  סרט קולנוע  ארצות הברית  2007  סרטי יוניברסל

קישורים חיצוניים





הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מלחינים ישראלים
קטגוריה:תל אביב-יפו: אישים
קטגוריה:מלחיני קולנוע ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1974